Sportster lag, doen breinskade op | Netwerk24
22 Augustus 2019 05:51
Die Britse hokkiester Alex Danson se wêreld het ineengestort nadat sy breinskade opgedoen het toe sy vir haar kêrel se grappie lag en haar kop stamp.
Alex Danson het Engeland by die Wêreldbekertoernooi in 2018 aangevoer. Foto: Getty Images
Stuff berig Danson, 'n gouemedaljewenner by die Olimpiese Spele in 2016, was die afgelope 11 maande afgesonder van haar vriende en familie en het nog nie teruggekeer na die sport wat sy vir 18 jaar as 'n beroepspeler beoefen het nie.
Danson het die breinbesering opgedoen op vakansie in Kenia saam met haar kêrel, Alex Bennett, deur eenvoudig vir een van sy grappies te lag.
"Ek het my kop teruggegooi en dit teen 'n betonmuur gestamp. Nie 'n motorongeluk nie, nie 'n val nie, nie bewusteloos nie. Ek het net my kop teen 'n slegte hoek teen 'n muur gestamp," sê sy.
"Ek het die volgende oggend 'n fout gemaak. Dit is seker 'n gewoonte van sportmense om sekere beserings af te lag, so ek en Alex het gaan draf.
"Ek het goed gevoel, so ek het gedink, 'gaaf, geen harsingskudding nie'. Maar die oomblik wat ons na die hotel teruggekeer het, het alles begin draai, en dit was regtig die begin."
Danson se lewe is omvergegooi. Sy het bystand nodig gehad om die badkamer te gebruik, sy was nie in staat om televisie te kyk nie en sy het byna deurlopend aan hoofpyn gely.
Sy moes binnenshuis 'n sonbril dra en het 15 uur per dag geslaap.
. 1 month until I marry this dream boat ????????
A post shared by ALEX DANSON MBE (@alexdanson15) on Aug 10, 2019 at 1:25am PDT
"Ek kon nie glo wat met my gebeur nie – slegs 'n paar maande nadat ek my span by 'n Wêreldbekertoernooi aangevoer het, kon ek nie alleen badkamer toe gaan nie en was ek in die hospitaal weens stuipe," sê die voormalige Engelse kaptein.
"Lig en geraas is sedert die voorval vir my besonder erg. In daardie eerste klompie maande het die geluid van 'n koffiebeker wat neergesit word my fisiek siek gemaak.
"My broer sal nie omgee as ek dit deel nie, sy stem is diep en nogal luid, sy lag ook, en ek onthou ek het hom gesmeek om stil te bly want dit het my hoofpyne vererger.
"Lig is baie moeilik, veral binnenshuis. Ek sit met my rug teen die vensters om direkte lig van buite af te vermy.
"Skerms is ook erg. Ek het dit dadelik besef en selfs nou kan ek nie lank na my selfoon, televisie of tablet kyk sonder om 'n verskriklike hoofpyn te kry nie."
Danson sê nou, amper 'n volle jaar ná die voorval, het die ergste simptome gewyk. Dit gee haar 'n bietjie hoop dat sy uiteindelik die geleentheid sal kry om terug te keer na die hokkieveld, moontlik selfs betyds vir volgende jaar se Olimpiese Spele.
"Ek sal weer speel," sê sy. "Hopelik vir Brittanje. Tokio moet die mikpunt wees."
Maar vir eers is sy net verlig om vir die eerste keer in 11 maande sonder pyn en lyding te kan leef.
"Ek trek al by 20 minute ononderbroke draf en dit voel net ongelooflik om dit weer te kan doen."
. . 20 minutes running ? . These two always by my side ??? . . Exercise has been such a huge part of my life it's been tough being so inactive. At 9 months post my injury I jogged for 1 minute, 2 months on I have reached 20 ??. It's not perfect but it is progress. . I reckon I'm less than 10% of physically where I used to be which means I have 90% to look forward to......????‍?? . Terrible headaches are still the biggest problem but I'm convinced regulated and light exercise has been helping. . Thank you for all your support. . #progressisprogress #MTBI #headinjury #concussion #stepbystep #Iwill #Iam #headways #hobbs @ab_ormiston